У Вікіпедыі ёсць артыкулы пра іншых асоб з прозвішчам Чудакоў.

**Аляксандр Паўлавіч Чудакоў** (руск.: Алекса́ндр Па́влович Чудако́в; 2 лютага 1938, с. Шчуч’я, Казахская ССР — 3 кастрычніка 2005, Масква) — рускі філолаг, літаратуразнаўца і пісьменнік, педагог, спецыяліст па творчасці А. П. Чэхава.

Біяграфія
---------

Нарадзіўся 2 лютага 1938 года ў сяле Шчуч’я Казахскай ССР ў сям’і настаўнікаў.

У 1960 годзе скончыў філалагічны факультэт Маскоўскага дзяржаўнага ўніверсітэта імя М. В. Ламаносава (МДУ). З 1964 года працаваў у Інстытуце сусветнай літаратуры, выкладаў у МДУ, Літаратурным інстытуце. Доктар філалагічных навук (1983). Пасля 1987 года чытаў курс рускай літаратуры ў еўрапейскіх і амерыканскіх універсітэтах. Быў сябрам Міжнароднага чэхаўскага таварыства.

Памёр 3 кастрычніка 2005 года з-за цяжкай чэрапна-мазгавой траўмы. Няшчасны выпадак здарыўся ў пад’ездзе дома, дзе жыў пісьменнік. На лесвічнай пляцоўцы перагарэла лямпачка. Чудакоў, паднімаючыся па прыступках, паслізнуўся і ўпаў. З-за сур’ёзнага падзення пацярпела галава, што і паслужыла прычынай смерці. Пахаваны ў Маскве на Вастракоўскіх могілках.

Жонка — літаратуразнаўца і грамадскі дзеяч Марыэта Чудакова (1937—2021).

Творчасць
---------

Чудакову належаць літаратуразнаўчыя працы: «Паэтыка Чэхава» (1971, англійскі пераклад — 1983), «Свет Чэхава: Узнікненне і зацвярджэнне» (1986), «Слова — рэч — свет: ад Пушкіна да Талстога» (1992). Ён апублікаваў больш за дзвесце артыкулаў па гісторыі рускай літаратуры, рыхтаваў і каментаваў зборнікі твораў Віктара Шклоўскага, Юрыя Тынянава.

У 2000 годзе ў часопісе «Знамя» быў надрукаваны раман Чудакова «Кладзецца імгла на старыя прыступкі», які ў 2000 годзе атрымаў прэмію фонда «Знамя» 2000 і быў вылучаны на Букераўскую прэмію ў 2001 годзе. За гэты раман у 2011 годзе пісьменнік атрымаў пасмяротна прэмію «Рускі Букер дзесяцігоддзя».

Бібліяграфія
------------

* Поэтика Чехова. — М. 1971;
* Мир Чехова: возникновение и утверждение. М. 1986;
* Антон Павлович Чехов: книга для учащихся; [рец.: В. И. Коровин, Л. И. Соболев; ред. Л. А. Белова; худ. Б. Л. Рытман]. — М.: Просвещение, 1987. — 172 с. — (Биография писателя). — Доп. тираж 200 000 экз.
* Слово — вещь — мир: от Пушкина до Толстого. — М. 1992;
* Ложится мгла на старые ступени: роман-идиллия. — М. Время, 2012. — 638 с. — 13 000 экз. — ISBN 978-5-9691-0801-1.

Узнагароды
----------

* прэмія «Рускі Букер» (2011) за раман «Кладзецца імгла на старыя прыступкі»

Зноскі
------

1. 1 2  *Bibliothèque nationale de France* Aleksandr Pavlovič Čudakov // data.bnf.fr: платформа адкрытых даных — 2011.<a href='https://wikidata.org/wiki/Track:Q19938912'></a><a href='https://wikidata.org/wiki/Track:Q54837'></a><a href='https://wikidata.org/wiki/Track:Q193563'></a>
2. ↑  Чудаков Александр Павлович: краткая биография, творчество и интересные факты
3. ↑  Магіла Аляександра Чудакова

|  |  |
| --- | --- |
| ⚙️   Тэматычныя сайты | КиноПоиск |
| Слоўнікі і энцыклапедыі | Вялікая расійская (старая версія) |
| 

| Нарматыўны кантроль |
| --- |
| BNF: 12510960v · CONOR: 10813027 · GND: 103611312 · ISNI: 0000 0001 1885 4053 · LCCN: n83068671 · NKC: js2010561329 · NTA: 070399905 · NUKAT: n96020563 · LIBRIS: 105446 · SUDOC: 034345035 · VIAF: 107472775 |

 |